А.xa0А.xa0Переведенцева ЧСИР-балаларҙың тормошон тасуирлаған хәтирәләр ҡалдырған. Уның атаһы Васильев Александр Васильевич  ВКП(б)-ның XVII съезы  («Атып үлтерелгәндәр съезы») делегаты була, 1937 йылда «тыуған ил хыянатсыһы» булараҡ атып үлтерелә. Әсәһен ҡулға алғандан һуң Алевтина ҡустыһы менән башта НКВД-ының Харьковтағы приемнигына эләгә, ә һуңынанxa0— Волчанск балалар йортона. А. Переведенцева хәтирәләре буйынса, балалар учреждениеларындағы атмосфера түҙеп торғоһоҙ булған. Тәрбиәләнеүселәрҙе мыҫҡыллау, туҡмауxa0— бындай ысулдар киң таралған булған. «Социаль яҡтан хәүефле» тип аталған репрессияланғандарҙың балалары НКВД-ның даими күҙәтеүе аҫтында була. Балалар йортонан ситкә сығыу тыйылған, бының өсөн ҡаты яза көтөлгән. «Уҡыусылар» тик сафта совет йырҙарын йырлап ғына хәрәкәт иткән. Тиҫтерҙәре менән аралашыуҙы тыйыу улар өсөн иң ҡатмарлы һынау була